Церьков Архангела Михаила (Ладомирова)

Церьков архангела Михаила є деревяна церьков зо дзвоніцёв з року 1742 в селї Ладомирова засвячена архангелови Михаилови. Была збудована без єдиного гвозда. В часї другой світовой войны быв пошкодженый правый бік іконостасу та пак єй зрештавровали в роцї 1946. Церьков была знову пошкоджена в року 1957, кідь на ню через бурю впала липа. Церьков є од року 1968 народнов културнов памятков а од 8. юла 2008 записана в Списку світовой културной дїдовизны. В ареалї церькви на южнім боку є деревяна дзвоніця стовпчатой конштрукції з вонкашнёй стороны забеспечена вертікалныма смерековыма дочкаму. Дзвоніця была тыж пошкоджена впаджінём липы а знова єй реконштруовали до оріґіналного стану. Церьков є зрубовый трипросторовый сакралный обєкт, лученый в згодї з рітом до трёх просторїв залежно од значіня. При реновації, в року 1946, была выпилена стїна міджі навов і переднёв сїнёв, чім обидва просторы стратили свій центрістичный літурлічный характер. Церьков была збудована на основі прикладів тіпів підкарпатьско-руськых Лемків, котрых выходна традіція у нас засягла карпатьску область аж по ріку Попрад. Тзв. лемківскый тіп діспозіції є в Ладомировій презентованый класічнов квадратуров трёх просторів на штворцовім планї з централнов росшыренов навов, крытов тыж як пресбітеріум деревянов куполов. Література "Ladomirová, Gréckokatolícky chrám sv. archanjela Michala z roku 1742, NKP." In: Drevené gréckokatolícke chrámy na východnom Slovensku : Svidník a okolie. Prešov : PETRA n.o., 2007, s. 72-83. ISBN 978-80-8099-010-7 Syrový, B.: Architektura, Oborové endyklopedie SNTL., SNTL, Praha 1973. Herout, Jaroslav: Slabikář návštěvníků památek, Naše vojsko, 1980. Baleka, Jan: Výtvarné umění malířství/sochřství/grafika. Výkladový slovník academia. Praha 1997. Dudáš M. a kol.: Drevené kostoly. Edícia Kultúrne Krásy Slovenska. Vyd. Dajama, Bratislava, 2007 (ISBN 80-89226-14-0) Dejiny ruského umenia, Bratislava, Pallas 1977, str. 83. Koch Wilfried: Malý lexikon architektúry , Tatran Bratislava 1975, str. 209 Mencl, V.: Lidová architektura v Československu, Praha 1980 Екстерны одказы Ladomirová, Gréckokatolícky drevený chrám svätého Michala, 1742, NKP